1995 шарахь Шелан кІоштан администрацин куьйгалхочун гІовсан болх дӀакхехьна, ткъа 2000-чу шарахь Шелан кІоштан администрацин куьйгалхочун хьалхара гІовс хилла. Оццу шарахь Шелан кІоштан эскаран комендантан гІовс хІоьттина. 2003 шарахь Нохчийн Республикин тӀеман комендантан гӀовсан болх бан волавелла. 2006 шарахь Нохчийн республикин гІишлояран урхаллин ГУП АЗЖБИ-н хьалхара инженер, директоран меттаверг хІоттийна Хаважи. 2007 шарахь дуьйна Нохчийн пачхьалкхан хьехархойн университетан (хьалхалера Нохчийн пачхьалкхан хьехархойн институт) информацин технологийн, пайде информатикин кафедрин (хьалхалера информатикин кафедра) доцент ву. Иштта карарчу хенахь Нохчийн Іилманийн академин пайде самиотикин отделан хьалхара Іилманан белхахо а ву.